

REPUBLIKA HRVATSKA

OSJEČKO-BARANJSKA ŽUPANIJA

OPĆINA DARDA

NAČELNIK

KLASA: 604-02/25-01/3

URBROJ: 2158-13-01-25-1

Darda, 06. listopada 2025. godine

Na temelju članka 11. Pravilnika o stipendiranju studenata („Službeni glasnik Općine Darda“ br. 7/14, 4/24) i članka 52. Statuta Općine Darda („Službeni glasnik Općine Darda“ br. 4/21- pročišćeni tekst), Načelnik Općine Darda donosi

**O D L U K U**

**o raspisivanju natječaja za dodjelu stipendija**

**Općine Darda za** **akademsku godinu 2025/2026.**

I.

Načelnik Općine Darda raspisuje natječaj za dodjelu stipendija studentima sa područja Općine Darda za akademsku godinu 2025/2026.

II.

Prijavu na natječaj studenti podnose osobno, na odgovarajućem obrascu koji utvrđuje Komisija za provođenje natječajnog postupka za dodjelu stipendija Općine Darda.

**UVJETI ZA DODJELU SREDSTAVA**

Kriteriji za studente utvrđuju se na temelju postignutog uspjeha i drugih postignutih rezultata u izvannastavnim aktivnostima, znanosti, umjetnosti i sportu ostvarenih u prethodnoj godini obrazovanja.

Pravo na stipendiju mogu ostvariti studenti:

* koji su državljani Republike Hrvatske,
* koji imaju status redovitog studenta,
* koji u tijeku svog studiranja nisu ponavljali godinu,
* koji imaju prebivalište na području Općine Darda,
* koji nemaju zaključen ugovor o stipendiranju s drugim stipenditorima.

**KRITERIJI ZA DODJELU SREDSTAVA**

Kriteriji za dodjelu stipendija studentima jesu:

* opći uspjeh iz svih predmeta za prethodnu godinu obrazovanja,
* objavljeni radovi,
* izlaganja na znanstvenim skupovima,
* sudjelovanje i uspjeh na natjecanjima i izložbama inovacija,
* osvojene nagrade,
* socijalni status
* prava na temelju statusa hrvatskog branitelja iz Domovinskog rata, statusa hrvatskog ratnog vojnog invalida iz Domovinskog rata, te članova obitelji hrvatskog branitelja iz Domovinskog rata, hrvatskog ratnog vojnog invalida iz Domovinskog rata i poginulog hrvatskog branitelja iz Domovinskog rata.

Ukupan broj stipendija koje dodjeljuje Općina Darda dijeli se prema kategorijama kako slijedi:

* kategorija “A” – stipendije darovitim studentima,
* kategorija “B” – stipendije prema socijalnom statusu
* kategorija “C” – stipendije prema pravima hrvatskih branitelja iz Domovinskog rata i hrvatskih

ratnih invalida iz Domovinskog rata.

**DOKAZI O ISPUNJAVANJU UVJETA I KRITERIJA**

Dokazi o ispunjavanju uvjeta i kriterija za studente:

* dokaz o hrvatskom državljanstvu, potvrda o upisu na određeni studijski program u akademsku godinu za koju se student natječe,
* preslika osobne iskaznice,
* pisana izjava studenta da nema zaključen ugovor o stipendiranju s drugim stipenditorima,
* ovjereni prijepis ocjena za prethodnu godinu studija ili preslika svjedodžbe zadnje godine obrazovanja u srednjoj školi,
* preslika naslovnice časopisa, zbornika radova ili zbornika sažetaka te preslika početne stranice rada,
* dokaz o sudjelovanju na znanstvenom skupu te izvadak iz zbornika radova sa skupa ili izvadak iz zbornika sažetaka,
* diploma ili druga službena potvrda nadležnog tijela natjecanja ili izložbe inovacija,
* uvjerenje o dodijeljenoj nagradi,
* potvrda Porezne uprave o visini dohotka ostvarenog za proteklu kalendarsku godinu za svakog člana zajedničkog kućanstva,
* potvrda visokog učilišta o redovitom obrazovanju kandidata, odnosno potvrda srednje škole ili visokog učilišta o redovitom obrazovanju za svakog člana obitelji izvan područja Osječko-baranjske županije,
* potvrda ustanove za zapošljavanje o nezaposlenosti roditelja/staratelja koji se vodi u evidenciji nezaposlenih osoba,
* izjava o broju članova zajedničkog kućanstva,
* preslika presude nadležnog suda o razvodu braka roditelja, odnosno izvadak iz matične knjige umrlih za umrlog roditelja, ukoliko kandidata uzdržava samohrani roditelj, te izjava samohranog roditelja da ne živi u izvanbračnoj zajednici,
* preslika izvatka iz matične knjige umrlih ukoliko je dijete bez oba roditelja,
* potvrda da je roditelj/staratelj kandidata poginuli hrvatski branitelj iz Domovinskog rata ili rješenje nadležnog ministarstva o trajnoj stopostotnoj invalidnosti iz Domovinskog rata,
* potvrda da je roditelj/staratelj kandidata hrvatski branitelj ili dragovoljac iz Domovinskog rata ili rješenje nadležnog ministarstva o trajnoj invalidnosti roditelja/staratelja iz Domovinskog rata,
* životopis.

III.

Međusobna prava i obveze korištenja stipendije uredit će se ugovorom.

Natječaj traje **do 31. listopada 2025. godine,** do kada se dostavljaju prijave na natječaj.

Prijavni obrazac se može preuzeti u Općini Darda i na službenim stranicama Općine: www.darda.hr.

Zamolbe za dodjelu stipendije dostavljaju se u navedenom roku na adresu:

**OPĆINA DARDA, Darda, Sv. Ivana Krstitelja 89,**

s naznakom **''Natječaj za stipendije Općine Darda''**

Prijedlog liste kandidata za dodjelu stipendija objavit će se na oglasnoj ploči i na službenim stranicama Općine Darda.

Zamolbe koje ne sadrže svu potrebnu dokumentaciju i koje nisu pravovremeno podnesene neće se uzeti na razmatranje. Priloženi dokumenti neće se vratiti kandidatima poslije završetka natječaja.

III.

Ova Odluka će biti objavljena u „Službenom glasniku Općine Darda“.

NAČELNIK

Anto Vukoje